ලෝක උරුම සීගිරිය ඉදිකැර ඇත්තේ තාරකා පිහිටීම අනුව බවත්, එය පිරමීඩ තාක්ෂණය ආකාරයටම ඉදිකරන ලද්දක් බවත්, පෙනී යන බව බකින්හැම් තාරකා ජීව විද්‍යා අධ්‍යයන අංශයේ අධ්‍යක්ෂ මහාචාර්ය චන්ද්‍ර වික්‍රමසිංහ මහතා පැවැසීය.අරලගංවිල ප්‍රදේශයට පතිත වු උල්කාපාත කොටස් පරීක්ෂණය සඳහා පැමිණි අවස්ථාවේ පෙරේදා (31) සීගිරියට පැමිණ කළ ගවේෂණයකින් පසු මහාචාර්යවරයා මේ බව පැවැසීය.තමන් මීට පෙර අවස්ථා කීපයකදීම සීගිරියට පැමිණ ඇති බවත් පැවැසූ ඒ මහතා වැඩිදුරටත් කියා සිටියේ ඊජිප්තුවේ පිරිමීඩවල මෙන්ම ශ්‍රී ලංකාවේ සීගිරිය තාරකා විද්‍යාව පිළිබඳව දැනුම භාවිත කරමින් උතුරු නැඟෙනහිර පිහිටීම් නිර්මාණය කැර ඇත්තේ තාරකාවන් දෙස බැලීමකින් බව ඔප්පු වන බවයි.